TOA มอบเงิน “ทัพช้างศึก” 1 ลบ. เถลิงแชมป์เจ้าอาเซียน 6 สมัย
TOA มอบเงินรางวัล 1 ล้านบาท แก่ทัพช้างศึก หลังเถลิงแชมป์เจ้าอาเซียน 6 สมัย
TOA มอบเงินรางวัล 1 ล้านบาท แก่ทัพช้างศึก หลังเถลิงแชมป์เจ้าอาเซียน 6 สมัย
14 ม.ค. 2565

บริษัท ทีโอเอ เพ้นท์ (ประเทศไทย) จำกัด (มหาชน) หรือ TOA ได้มอบเงินรางวัล 1,000,000 บาท แก่ทัพช้างศึก ฟุตบอลทีมชาติไทย หลังคว้าแชมป์อาเซียน รายการเอเอฟเอฟ ซูซูกิ คัพ 2020 ด้วยสถิติแชมป์มากที่สุดในอาเซียนถึง 6 สมัย  โดยมีนางนวลพรรณ ล่ำซำ ผู้จัดการทีมชาติไทย พร้อมด้วย 6 แข้งช้างศึก นำโดย “กัปตันเจ” นายชนาธิป สรงกระสินธ์เป็นตัวแทนรับมอบ
“ขอแสดงความชื่นชมยินดีที่ นักฟุตบอลทีมชาติไทยได้โชว์ผลงานได้อย่างยอดเยี่ยม จนสามารถครองบัลลังก์แชมป์ฟุตบอล “เอเอฟเอฟ ซูซูกิ คัพ 2020” ที่ประเทศสิงคโปร์ ได้เป็นผลสำเร็จ และยังเป็นการสร้างประวัติศาสตร์การเป็นแชมป์ต่อเนื่องถึง 6 สมัย ถือว่ามากที่สุดในบรรดาทีมภูมิภาคอาเซียน ความสำเร็จที่เกิดขึ้นนั้น มาจากความทุ่มเทของนักกีฬาทีมชาติไทยและทีมงานทุกคน และ TOA ขอร่วมเป็นอีกหนึ่งกำลังใจให้แก่ทัพนักกีฬาไทยได้สร้างผลงานที่ยอดเยี่ยมต่อไป” นายประจักษ์ ตั้งคารวคุณ ประธานกรรมการบริษัท กล่าว